Hatchback
Hatchback ili limuzina s zakošenim zadnjim vratima je osobni automobil niske ili niže srednje (kompaktne) klase s troja ili petera vrata, čiji je prtljažnik smješten unutar putničke kabine iza zadnjih sjedišta. Glavna karakteristika takvog tipa automobila je njegov "odsječen" stražnji kraj s trećim ili petim vratima, a gledano sa strane on izgleda kao neka vrsta kraćeg karavana. Postoji i posebna kategorija nazvana liftback, a ona se odnosi na hatchbackove čija su stražnja vrata postavljena tako da bočni profil vozila više posjeća na coupé ili limuzinu, nego na karavan. Kao primjer trovratnog liftbacka može se navesti Mercedesova C-klasa Sportcoupé, a peterovratnog Toyota Avensis Liftback.